
HMS gjennomgang 2007-Informasjon til instituttene vedrørende tema og saksgang

Ved Det medisinske fakultet skal det gjennomføres en helse miljø og sikkerhets (HMS) gjennomgang på avdeling /seksjons nivå minst hvert annet år. HMS-gjennomgangen skal også omfatte egen administrasjon og tilhørende sentre. Det bes derfor om at nødvendig informasjon om tema og tidsfrister ( se under) blir sendt ut til de aktuelle arbeidsplassene.
Det minnes om at HMS-gjennomgang er et leder ansvar og at verneombudene alltid skal delta. 
Vedlagt ligger to skjemaer som skal brukes ved rapporteringen (vedlegg med punktene 1,2,3 og vedlegg punkt 4A,B og C)

I tillegg til utfylling av punktene 1,2 og 3 i  skjemaet, skal hver avdeling / seksjon utføre en fysisk gjennomgang av arbeidsplassen der fokus skal være rettet mot områder som kan medvirke til å bedre det fysiske miljøet (både indre og ytre) ved fakultetet.  

· Ved avdelinger / seksjoner der det arbeides med kjemikalier skal den fysiske gjennomgangen ha spesiell fokus på lagring, bruk og avfallshåndtering av kjemikalier, biologiske faktorer og ioniserende materiale. 
· Andre områder fakultetet ønsker tilbakemelding på er: Hvordan sikre sortering av alt  produsert avfall, redusere bruken av papir, energi  og transportomkostninger (se vedlegg del  4B).

· Del 4C kan brukes ved tilbakemelding der det er behov for tiltak vedrørende det organisatoriske/ psykososiale eller andre områder av arbeidsmiljøet.

· Avvik med handlingsplan (se punkt 4 A ,B og C) for 2007-2008  fylles ut for de situasjonene, arbeidområdene som ikke er tilfredstillende ved avdelingen / seksjonen. 
Utfylte skjemaer og handlingsplan  skal oppbevares i HMS-håndboka på avdelingen og kopi sendes det enkelte institutt innen 15 november 2007. 

Deretter diskuterer instituttleder rapportene med sine respektive verneombud / hovedverneombud (IMB) og utarbeider en samlet rapport for HMS-status som skal legges frem for de respektive instituttstyrer. Styrebehandlet rapport (vedlagt kopi av skjema fra alle grunnenhetene) oversendes Fakultetet innen 15. desember 07.
På bakgrunn av  Instituttenes rapportering for 2007 -2008  vil Fakultetet utarbeide  en samlet rapport med handlingsplan som legges frem for fakultetsstyret i løpet januar 2008. Denne  rapporteringen vil også  brukes som hoveddokument i den HMS-rapportering som hvert år går til Universitetsdirektøren.  

Det gjøres oppmerksom på at ansatte fra Stakkevollan bedriftshelsetjeneste kan delta på HMS-rundene der dette er et ønske.
For ytterligere informasjon / hjelp ta kontakt med HMS-koordinator Thale Henden 

thale@fagmed.uit.no

Universitetsdirektøren

Personal- og økonomiavdelinga

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

HMS-koordinator Thale Henden, tlf 77 64 53 95, faks 77 64 53 00, e-post thale@fagmed.uit.no

